CELEX: 32017R1086
Language: hr
Date: 2017-06-19 00:00:00
Title: Provedbena uredba Komisije (EU) 2017/1086 оd 19. lipnja 2017. o izmjeni Uredbe (EZ) br. 634/2007 u pogledu karakterizacije selenometionina proizvedenog iz Saccharomyces cerevisiae NCYC R 397 (Tekst značajan za EGP. )

20.6.2017   
            
            
               HR
            
            
               Službeni list Europske unije
            
            
               L 156/22
            
         PROVEDBENA UREDBA KOMISIJE (EU) 2017/1086
   оd 19. lipnja 2017.
   o izmjeni Uredbe (EZ) br. 634/2007 u pogledu karakterizacije selenometionina proizvedenog iz Saccharomyces cerevisiae NCYC R 397
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 13. stavak 2.,
   budući da:
   
               (1)
            
            
               Uredbom Komisije (EZ) br. 634/2007 (2), kako je izmijenjena Provedbenom uredbom Komisije (EU) br. 427/2013 (3), odobrava se selenometionin proizveden iz Saccharomyces cerevisiae NCYC R 397 kao dodatak hrani za životinje.
            
         
               (2)
            
            
               Komisija je primila zahtjev za izmjenu uvjeta odobrenja u pogledu karakterizacije dodatka hrani za životinje. Uz taj zahtjev priloženi su odgovarajući popratni podaci. Komisija je taj zahtjev proslijedila Europskoj agenciji za sigurnost hrane („Agencija”). Podnositelj zahtjeva prvo je zatražio uključivanje sadržaja selenocisteina u karakterizaciju dodatka, no na kraju je povukao tu promjenu pa se zahtjev odnosi samo na povećanje najvećeg sadržaja selena u postojećem odobrenju dodatka.
            
         
               (3)
            
            
               Agencija je u svojem mišljenju od 20. listopada 2016. (4) zaključila da zatražena izmjena ne bi utjecala na sigurnost i djelotvornost proizvoda, podsjećajući na rizik proizvoda za sigurnost korisnika. Postojeći akt o odobrenju sadržava odredbu o tome kako na odgovarajući način pristupiti tom riziku.
            
         
               (4)
            
            
               Procjena izmijenjenog pripravka pokazala je da on ispunjava uvjete za odobrenje predviđene člankom 5. Uredbe (EZ) br. 1831/2003.
            
         
               (5)
            
            
               Uredbu (EZ) br. 634/2007 trebalo bi stoga na odgovarajući način izmijeniti.
            
         
               (6)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Izmjena Uredbe (EZ) br. 634/2007
   U četvrtom stupcu Priloga Uredbi (EZ) br. 634/2007 tekst između naslova „Karakterizacija dodatka” i naslova „Metoda analize” zamjenjuje se sljedećim:
   „Organski selen uglavnom selenometionin (63 %) sadržaj 2 000 do 3 500 mg Se/kg (97 do 99 % organskog selena)”.
   Članak 2.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. lipnja 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 268, 18.10.2003., str. 29.
   
   
      (2)  Uredba Komisije (EZ) br. 634/2007 od 7. lipnja 2007. o odobrenju za selenometionin proizveden iz Saccharomyces cerevisiae NCYC R 397 kao dodatak hrani za životinje (SL L 146, 8.6.2007., str. 14.).
   
      (3)  Provedbena uredba Komisije (EU) br. 427/2013 od 8. svibnja 2013. o odobrenju selenometionina proizvedenog od Saccharomyces cerevisiae NCYC R646 kao dodatka hrani za životinje za sve životinjske vrste i o izmjeni uredaba (EZ) br. 1750/2006, (EZ) br. 634/2007 i (EZ) br. 900/2009 u pogledu najvećeg dodavanja seleniziranog kvasca (SL L 127, 9.5.2013., str. 20.).
   
      (4)  EFSA Journal 2016.;14(11):4624.